b'\n_START_ARTICLE_\nHelena Benitez\n_START_SECTION_\nPersonal na buhay\n_START_PARAGRAPH_\nAnak ng mga respetadong edukador si Helena Benitez. Ang kaniyang inang si Francisca Tirona ay isa sa mga nagtatag ng Philippine Women\'s College (ngayo\'y Philippine Women\'s University) noong 1932; ang ama naman niyang si Conrado Benitez isang pensionado noong panahon ng mga Amerikano, ay naging delegado sa Kumbensiyong Konstitusyonal ng 1935 at naging unang dekano ng Kolehiyo ng Administrasyong Pangkalakalan ng Unibersidad ng Pilipinas.\n_START_SECTION_\nEdukasyon\n_START_PARAGRAPH_\nNagtap\xc3\xb3s na magna cum laude sa Sining at Edukasyon mula PWU si Benitez. Nagpatuloy siya ng kaniyang graduwadong pag-aaral sa George Washington University at Iowa State College para sa kaniyang master\'s degree at sa University of Chicago.\n_START_SECTION_\nBuhay pulitika\n_START_PARAGRAPH_\nSumabak si Benitez sa pulitika noong 1967 nang tumakbo siyang senador sa ilalim ng Partido Nacionalista ni Ferdinand Marcos. Nanalo siya nang pumangwalo sa halalan sa pagka-senador. Sa Senado, isinulong ni Benitez ang mga batas na may kaugnayan sa pagpapanatili ng kalikasan, konserbasyong ng Haribon.\n_START_SECTION_\nParangal\n_START_PARAGRAPH_\nNoong Mayo 14, 1998, ginawaran ni Pangulong Fidel Ramos si Benitez ng Orden ni Sikatuna na may ranggong "Datu" \xe2\x80\x94 ang kauna-unahang babaeng nakatanggap ng naturang parangal.\n_START_SECTION_\nPagpanaw\n_START_PARAGRAPH_\nSi Benitez ay pumanaw noong Hulyo 14, 2016 sa edad na 102.'